આ દરમિયાન ભોગ બનનારના જણાવ્યા અનુસાર એક ૪ વ્હીલર ગાડી આવેલ અને આ લોકોને જોઇને તરત જ નીકળી ગયેલ. બાદમાં થોડી જ વારમાં બે ૪ વ્હીલર અને ૩૦ થી ૩૫ જેટલા ૨ વ્હીલરનો મોટો કાફલો લાકડી અને લોખંડની પાઈપો વડે એક સાથે ધસી આવેલ અને “સાલાઓ જીવતી ગયો કાપો છો” એમ કહીને અત્યંત ગંદી ગંદી ગાળો બોલવા લાગેલ અને લાકડીઓ પાઈપોથી માર મારવા લાગેલ. ગડદાપાટું સહીત અત્યંત ગંદી ગાળો સાથે તમામ લોકો એ માર મારેલ છે. જો કે આ દરમિયાન ભોગ બનનાર તમામ લોકો એ વારંવાર જણાવેલ કે આ મૃત ગાયો છે અને અમારો આ ધંધો છે. પણ તેઓએ તેમની કોઈ વાત ધ્યાને લીધી નહિ અને ક્રૂર રીતે મારવાનું ચાલુ જ રાખેલ.